**Электроннöй правительство олöмö пыртöмын Коми Республикалöн кыпöдчис рейтингыс Россия Федерацияса мукöд регион серти.**

«ГосМенеджмент» электроннöй журналын арталöм рейтинг серти 2010 вося лöддза-номъя тöлысь 1 лун вылö Коми Республика сулалö 43-44 местаын. Ода-кора тöлысьын регион сулалiс 16 места вылö улынджык.

Журналлöн экспертъяс пасйöны, мый Регионлöн «кыпöдчöмын» медшöр петкöдласъясысь öтиöн лоö сiйö, мый республикаын кутiс уджавны Государственнöй услугаяс портал ([www.pgu.rkomi.ru](http://www.pgu.rkomi.ru)). Порталлысь уджсö заводитiс Коми Республикаса Юралысь Вячеслав Гайзер ода-кора тöлысь 28 лунö.

Торъя методика кузя экспертъяс донъялiсны сiйöс, кыдзи государственнöй услугаяс сетiгöн пыртсьö олöмö Электроннöй правительство. Ёнджыка видзöдiсны сы вылö, бура-ö да тырвыйö-ö сетсьö юöрыс, донъялiсны государственнöй услугаяс порталлысь удж тэчассö да сэнi юöр босьтны позянлунсö.

Содтöд донъялiсны власьт органъяслысь юöр ресурсъяссö, кодъяс кутöны йитöдсö регионын олысьяскöд.

Электроннöй правительство олöмö пыртöмын РФ субъектъяслöн рейтинг